  Майя Бывальцева 21-тӥ толсурлы Удмуртиын эшшо 206 адямилэсь коронавирус инфекциез шараязы. Со сярысь элькунысь оперативной штаб ивортӥз. Диагноззы Ижкарын 99 улӥсьёслэн зэмаз, Дэри ёросын – 19, Ува ёросын – 14, Сарапулын, Эгра ёросын – быдэн укмыс, Каракулино ёросын – сизьым, Юкаменск ёросын – куать, Красногорск ёросын – вить, Можгаын, Алнаш, Дэбес, Сӧлта ёросъёсын – быдэн ньыль, Яр, Камбарка, Кез ёросъёсын – быдэн куинь, Сарапул, Можга, Кияса, Грак ёросъёсын – быдэн кык, Глазкарын, Вавож, Кизнер, Пичи Пурга, Сюмси ёросъёсын – быдэн одӥг. 191 адями висёнэз вормиз Туннэ нуналлы Удмуртиын выль коронавирус инфекциен черлан 17 сюрс 703 учыр лабораториосын зэматэмын. 13 сюрс 964 адями йӧназ, 285 мурт кулӥз. Та дыре 195 висисьёслэн тазалыксы секыт лыдъяське. Элькунын выль коронавиурс инфекцилы 713 сюрс 1 эскеронъёс ортчытӥзы, берло нуналскын – 3 сюрс 307. Тодэ вайытом, нунал азьвыл 207 выль черламъёсты пусйизы вал. Тегъёс: Тазалык Ижкар висён Удмуртия коронавирус  